Música al Port continua amb més concerts este cap de setmana
04 de juliol 2024

El festival Música al Port continua este cap de setmana amb més concerts. El divendres 5 de juliol s'interpretarà **Reencuentro años 60** a les 20 hores a la Casa Municipal de Cultura (c/ Progrés, 9), un homenatge a Carlos García Esteve. “En este homenatge musical, actuarem alguns músics que hem compartit actuacions amb ell, a més el dedicarem com a record i reconeixement” declaren els seus companys.

D'altra banda, el dissabte 6 de juliol a les 23 hores la Unión Musical Porteña oferirà el concert **Divas**, als jardins del Centre Cívic Antic Sanatori del Port de Sagunt. En la gala, les vocalistes Bàrbara Gramage, Carmen Bosó, Marta Folqués i Merxe N. Calderón, interpretaran cançons d'artistes com Adele, Amy Winehouse, Beyoncé o Tina Turner, entre altres.

La regidora de Cultura, Ana María Quesada, en relació al concert de la Unión Musical Porteña, ha destacat: “Sempre és un luxe comptar amb elles i amb ells, per la seua dedicació i obstinació a oferir-nos la millor música”, i ha afegit “crec que la ciutadania respondrem i estarem ací per a gaudir i passar-nos-ho bé”.

![](/media/zlrh5ig2/divas_c.jpg?width=451&height=563&mode=max)

*   [](http://www.facebook.com/sharer.php?u=https://aytosagunto.es/va/actualitat/musica-al-port-continua-amb-mes-concerts-este-cap-de-setmana/ "Facebook")
*   [](http://twitter.com/share?url=https://aytosagunto.es/va/actualitat/musica-al-port-continua-amb-mes-concerts-este-cap-de-setmana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/musica-al-port-continua-amb-mes-concerts-este-cap-de-setmana/ "Linked In")
*   [](mailto:?body=https://aytosagunto.es/va/actualitat/musica-al-port-continua-amb-mes-concerts-este-cap-de-setmana/)